laion/Wikipedia-Exotic huggingface dataset:
אסון הזיקוקין די-נור באנסחדה

אסון הזיקוקין די-נור באנסחדה (בהולנדית: Vuurwerkramp) התרחש ב-13 במאי 2000. שתי התפוצצויות במחסן של זיקוקין די-נור בעיר אנסחדה שבמזרח הולנד ושרפה שפרצה בעקבותיהן גרמו למותם של 23 אנשים, לפציעתם של 947, ולנזק כבד לרכוש. ההתפוצצויות אירעו במחסן של חברת SE Fireworks, יבואנית גדולה של זיקוקין די-נור מסין, ששכן בלב שכונת המגורים רומבייק (Roombeek). ההתפוצצות הראשונה הייתה שקולה בעוצמתה להתפוצצות 800 טון של TNT, והשנייה – שנשמעה עד למרחק של 60 קילומטרים סביב – הייתה שקולה להתפוצצות 4,000 עד 5,000 טון TNT. שטח של 400 דונם סביב מוקד הפיצוצים נחרב. 400 בניינים נהרסו ו-1,500 ניזוקו. 1,250 אנשים נותרו חסרי בית. עשרת אלפים איש פונו מבתיהם במהלך פעולות ההצלה. עלות הנזקים עקב האסון עלתה על 450 מיליון אירו. האסון נחקר, אך הסיבה להתרחשותו נותרה בלתי ברורה. ככל הנראה פרצה אש בבניין המרכזי של מחסן החברה והתפשטה משם אל שתי מכולות מלאות בזיקוקין די-נור שהוחזקו בתנאים שהפרו את תקנות הבטיחות לחומרי נפץ. לפני האסון היה לחברה עבר בטיחותי תקין. תושב אנסחדה הורשע בשנת 2002 בהצתת אש שהביאה להתפוצצויות ונידון ל-15 שנות מאסר, אך בית משפט לערעורים ביטל את הרשעתו ב-2003. בשנת 2002 הורשעו שניים ממנהלי חברת SE בגרימת מוות ברשלנות ובהפרת תקנות הבטיחות ונידונו ל-15 חודשי מאסר. בעקבות האסון הוחמרו בהולנד תקנות הבטיחות הנוגעות לאחסון זיקוקין די-נור. מדיה וקבצים בנושא אסון הזיקוקין די-נור באנסחדה בוויקישיתוף תמונות מאזור האסון, באתר ה-BBC צילום אוויר של אזור האסון, באתר Google Maps €8.5m paid to Enschede firework victims, באתר Dutchnews, ‏19 בספטמבר 2007 Enschede remembers deadly fireworks disaster, ‏13 במאי 2004.
אייד', מלך סקוטלנד

אֶיְד' מֵק קִינֶיְדָ'ה (בגאלית סקוטית: Áed mac Cináeda; נרצח ב-878) היה מלך סקוטלנד הרביעי. אייד' מלך שנה אחת, משך המלוכה הקצר ביותר מבין מלכי סקוטלנד, ולא השאיר אחריו חותם. הוא נרצח בשנת 878 על ידי יורשו, גיריק. אייד' היה בנו של קנת הראשון. היו לו שני ילדים: קונסטנטין השני, שהפך למלך סקוטלנד בשנים 900–923, ודומנל. הוא אחרון המלכים שב"דברי ימי אירלנד" מכונה "rex Pictorum" (מלך הפיקטים). מדיה וקבצים בנושא אייד', מלך סקוטלנד בוויקישיתוף דברי ימי הפיקטים
מלטם ג'ומבול

מלטם ג'ומבול (בטורקית: Meltem Cumbul; נולדה ב-5 בנובמבר 1969) היא שחקנית קולנוע טורקייה. מלטם ג'ומבול נולדה בעיר אקשהיר בטורקיה. הקריירה שלה כוללת 16 סרטים, ביניהם הסרט "Head-On", שש סדרות טלוויזיה, ביניהן הסדרה "Yılan Hikayesi", שבעבר הייתה הסדרה המצליחה והנצפית ביותר בטורקיה, וכמו כן גם מחזות ומחזות זמר כגון "Smokey Joe's Cafe" ו-"Taming of the Shrew". היא גילמה את פטמה סולטאן בסדרה ההיסטורית המצליחה "הסולטאן". היא זכתה בפרסים והייתה חלק מחבר מושבעים במספר רב של טקסים לאומיים ובינלאומיים בפסטיבלים כגון פאלם ספרינגס, קווינס, אנקרה, ופסטיבל הסרטים של אנטליה. נכון לעכשיו, מלטם ג'ומבול מלמדת את שיטת המשחק של אריק מוריס, איתו היא למדה בלוס אנג'לס למשך שלוש שנים החל מ-2005, באוניברסיטת סינאן לאמנויות הבמה, שבה היא סיימה את לימודיה. בשנת 2004 הנחתה את תחרות האירוויזיון שהתקיימה בארצה בעיר איסטנבול, יחד עם קורהאן אבאי. Bay E Böcek Isaac's story Karışık Pizza Propaganda Geboren in Absurdistan Duruşma Abdülhamit Düşerken Gegen die Wand Gönül Yarası The Alphabet Killer A Beautiful Life: 2008 - סרט אמריקאי Tell Me O Khuda :2011 Labirent :2011 Yilan Hikayesi Mustafa Gulaliyev 2013-2014: הסולטאן מדיה וקבצים בנושא מלטם ג'ומבול בוויקישיתוף מלטם ג'ומבול, ברשת החברתית אקס (טוויטר) מלטם ג'ומבול, ברשת החברתית אינסטגרם מלטם ג'ומבול, במסד הנתונים הקולנועיים IMDb (באנגלית) מלטם ג'ומבול, באתר AllMovie (באנגלית) מלטם ג'ומבול, במסד הנתונים הקולנועיים KinoPoisk (ברוסית) מלטם ג'ומבול, באתר MusicBrainz (באנגלית) מלטם ג'ומבול, באתר Discogs (באנגלית)
פיליז אהמט

פיליז אהמט (בטורקית: Filiz Ahmet; נולדה ב-15 באפריל 1981) היא שחקנית טורקייה. היא ידועה בעיקר בשל גילום הדמויות זאריפה בסדרה "Farewell Rumelia", וניגאר קלפה בסדרה ההיסטוריה "הסולטאן". פיליז אהמט נולדה בעיר סקופיה במקדוניה. היא ממוצא טורקי. אמה היא לחשנית, בעוד סבה הוא שחקן מקדוני ואחד מהמייסדים של התיאטרון המקדוני-טורקי. המופע הראשון שצפתה בו בתיאטרון היה "אידיוט", שמבוסס על הרומן בעל שם זהה שנכתב על ידי פיודור דוסטויבסקי. היא פיתחה תשוקה לתיאטרון, והייתה בת 6 כשהופיעה לראשונה על במה. ילדותה של אהמט עלתה בקנה אחד עם מלחמות יוגוסלביה. בעקבות הסכסוך, משפחתה החליטה לעבור לשוודיה, ומאוחר יותר חזרה למקדוניה כשהיא הייתה בת 12. פיליז אהמט סיימה את לימודיה בבית ספר לרפואה ולאחר מכן באקדמיה לאמנויות הבמה בסקופיה ב-2003. אהמט היא רב-לשוניות ומסוגלת לדבר מקדונית, אלבנית, טורקית, שוודית, אנגלית, סרבית, ובולגרית. אחמט החלה כשחקנית תיאטרון וקיבלה מספר פרסים על הביצועים. היא לא התכוונה לשחק מול מצלמה, ולוח הזמנים העמוס של התיאטרון אפשרו מעט מאוד זמן לכל דבר אחר. עם זאת, פריצת הדרך שלה הייתה כשהשתתפה בסדרה "Farewell Rumelia" ב-2007. כדי להפוך את הדמות שלה ליותר אקספרסיבית, דיברה אהמט בדיאלקט הטורקי מקדוני. לאחר סדרה זו, היא קיבלה הצעות בסדרת טלוויזיה שונות. הפרויקט הבא שלה היה "Balkan Wedding", בו היא גילמה את גלינה ב-2009. ב-2010, קיבלה אהמט את התפקיד של ניגר כלפה בסדרה הטורקית ההיסטורית "הסולטאן". הסדרה מצליחה מאוד בחבל הבלקן ובטורקיה, ומשודרת ב-45 מדינות. לסדרה יש 204 מיליון צופים ברחבי העולם. עבודתה עם "הסולטאן" זיכתה אותה לתגובות חיוביות ושבחים ממבקרים. אתר האינטרנט הרשמי של פיליז אהמט פיליז אהמט, במסד הנתונים הקולנועיים IMDb (באנגלית) Magnificent Century, Tims Filiz Ahmet's success, Sabah
אקסקליבר (פירושונים)

האם התכוונתם ל... אקסקליבר – חרב מיתולוגית אקסקליבר (סרט, 1981) – סרט קולנוע, נקרא על שם החרב המיתולוגית המופיעה בעלילתו אקסקליבר אם-982 – פגז ארטילרי
מחוזות סקוטלנד

בסקוטלנד שבממלכה המאוחדת יש 32 מחוזות אדמיניסטרטיביים. הגדול שבמחוזות סקוטלנד הוא מחוז היילנד (26,119 קמ"ר), הקטן שבהם הוא דנדי סיטי (55 קמ"ר), והמאוכלס שבהם הוא הסיטי של גלאזגו (כ-593,200 תושבים נכון לשנת 2011). עיר הבירה של סקוטלנד, אדינבורו, נמצאת במחוז אדינבורו סיטי. חלוקה מנהלית זו קיימת מ-1 באפריל 1996. מדיה וקבצים בנושא מחוזות סקוטלנד בוויקישיתוף
מדבר צין

מִדְבַּר-צִן ממוקם באזור הר הנגב. לפי המסופר במקרא, מדבר צין הוא המדבר האחרון בו עברו בני ישראל במסעם לכיוון ארץ כנען. בעניין מקומו של מדבר צין קיימת מחלוקת בין החוקרים: יש הסוברים כי מקומו בצפון הערבה, ולדעת אחרים המדבר נמצא במזרחו של חצי האי סיני. מקומו של המדבר אינו ידוע. שמו של המדבר מופיע לראשונה בספר במדבר: וַיַּעֲלוּ וַיָּתֻרוּ אֶת-הָאָרֶץ מִמִּדְבַּר-צִן עַד-רְחֹב לְבֹא חֲמָת בתיאור המקראי ממוקם הר סיני בין מדבריות צין ופארן, וכן בין ארץ עמלק לארץ מדין. כאשר שהו בני ישראל בקדש, סוּפר במקרא, שקדש היא במדבר פארן, אך במקום אחר צוין כי היא שוכנת במדבר צין. מיקומם של שני מדבריות אלו והיחס ביניהם לא ידוע באופן, שאפשר לקבוע את מקומם המדויק אך גבולותיו מוגדרים יותר בתנ"ך. מדבר צין מייצג את גבולה הדרומי של ארץ כנען. מדבר צין מציין גם את גבול שבט יהודה. ממדבר צין, חדרו שבטי ישראל לשטחה של כנען. המדבר מוזכר גם בתלמוד בבלי ”נאמר (פנייה לאומות העולם) עליו והיינו דאמר רבי יוסי בר' חנינא ה' שמות יש לו מדבר צין, שנצטוו ישראל עליו מדבר קדש שנתקדשו ישראל עליו מדבר קדמות, שנתנה קדומה עליו מדבר פארן שפרו ורבו עליה ישראל מדבר סיני שירדה שנאה לעכו"ם עליו ומה שמו חורב שמו.” אליעזר בן-יהודה קובע כי משמעות המילה צִן היא קוץ וצִן הוא דקל שגזעו קשה. הגמרא מונה ארבעה סוגי דקלים: ”דקלין ותאלין, הוצין וצינין”. מכאן שהשמות צין וסין מרמזים על תצורת הנוף של מדבר זה. מנשה הראל, מדבר צין, בית מקרא: כתב-עת לחקר המקרא ועולמו כרך ט"ו, חוברת ד' (מ"ג), ירושלים, מוסד ביאליק,(אלול תש"ל), עמ' 458. במדבר, י"ג, כ"א. במדבר י"ג, כ"ו. במדבר כ', א': כז, י"ד: ל"ג, ל"ו מנשה הראל, מדבר צין, בית מקרא: כתב-עת לחקר המקרא ועולמו כרך ט"ו, חוברת ד' (מ"ג), ירושלים, מוסד ביאליק, (אלול תש"ל), עמ' 459. גרשון גליל, עולם התנ"ך: במדבר, תל אביב, דוידזון עתי, 1993, עמ' 84. יהושע ט"ו, א'-ג'. מנשה הראל, מדבר צין,בית מקרא: כתב-עת לחקר המקרא ועולמו כרך ט"ו, חוברת ד' (מ"ג), ירושלים, מוסד ביאליק, (אלול תש"ל), עמ' 459. תלמוד בבלי, מסכת שבת, דף פ"ט, עמוד א'. בבא בתרא, ס"ט, ע"ב. מנשה הראל, מדבר צין, בית מקרא: כתב-עת לחקר המקרא ועולמו כרך ט"ו, חוברת ד' (מ"ג), ירושלים, מוסד ביאליק,(אלול תש"ל), עמ' 459.
דניז צ'קיר

דניז צ'קיר (בטורקית: Deniz Çakır; נולדה ב-31 בדצמבר 1981) היא שחקנית טורקייה. מ-2012, החלה צ'אקיר לגלם את הדמות ההיסטורית שאח הובאן סולטן, אחותו של הסולטן סולימאן הראשון ובתם של הסולטן העות'מאני סלים הראשון ואשתו האפסה סולטן, בסדרה הטורקית ההיסטורית "הסולטן". ידועה גם בשל גילום דמותה של "פרהונדה" בסדרה Yaprak Dökümü.[דרוש תעתוק] אתר האינטרנט הרשמי של דניז צ'קיר (בטורקית) דניז צ'קיר, ברשת החברתית אינסטגרם דניז צ'קיר, במסד הנתונים הקולנועיים IMDb (באנגלית) דניז צ'קיר, באתר AllMovie (באנגלית) דניז צ'קיר, במסד הנתונים הקולנועיים KinoPoisk (ברוסית) https://www.hurriyet.com.tr/kelebek/tanidigim-en-ariza-kadinim-9253237 ערך זה הוא קצרמר בנושא טורקים ובנושא שחקנים. אתם מוזמנים לתרום לוויקיפדיה ולהרחיב אותו.
עלי ספורי

עלי סלימאן סעיד אל סעדי (ספורי) הוא פעיל בכיר של הג'יהאד האיסלמי, שנמנה עם ראשי הארגון באזור ג'נין. במוצאו ממחנה הפליטים ג'נין. ספורי עומד מאחורי שורה של פיגועי תופת וניסיונות פיגוע שבוצעו בישראל במהלך שנת 2001. הוא מוחזק במעצר בישראל מאז מבצע חומת מגן. ציפורי החל להסתמן כפעיל מרכזי במאי 2001, כשהיה חבר בחולייתו של עבד אל כרים עויס, פעיל תנזים בכיר במחנה הפליטים, ותפקידו כלל הכנת מטענים ופצצות מרגמה לטובת החוליה. מאז תחילת פעילותו החל ציפורי להיות שותף מלא ושווה לכל פעילותו של מחמוד (נורסי) טואלבה מראשי הג'יהאד האסלאמי באזור ג'נין. כמו כן עלה ציפורי כמי שמייצר מטענים לכל דורש ומעורב בביצועם או בהכוונתם של פיגועים וניסיונות פיגוע, ואחראי למותם של 9 ישראלים ולפציעתם של למעלה מ-100 ישראלים, כדלקמן: 2001 15 במאי – פיצוץ מכונית תופת, שהיו בה שני מפגעים, בתחנה המרכזית בחדרה. בפיגוע נפצעו 45 אנשים. 20 ביוני – פיצוץ מטען בפח אשפה בחדרה בצומת הרחובות הרברט סמואל וששת הימים. 11 ביולי – ניסיון פיגוע של ג'יהאד גראר בעפולה. ג'יהאד מסר בחקירתו כי התכוון לבצע פיגוע התאבדות במקום הומה אדם וכי קיבל את המטען ממחמוד טואלבה ומעלי ציפורי שאף תדרכו אותו כיצד להפעיל את המטען ונתנו לו הנחיות היכן לפוצץ עצמו. טואלבה וציפורי שלחו את ג'האד במונית לישראל. 16 ביולי – הפיגוע בתחנת הרכבת בבנימינה – פיגוע התאבדות בתחנת אוטובוס מול תחנת הרכבת בבנימינה. כתוצאה מהפיצוץ נהרגו שני אזרחים ונפצעו 8, מתוכם 3 באורח קשה ו-5 באורח קל. 22 ביולי – ניסיון פיגוע של מוראד טואלבה, אחיו של מחמוד טואלבה, לבצע פיגוע התאבדות בחיפה. לאחר תפיסתו הוביל מוראד את השוטרים לחגורת הנפץ שהשאיר בבית נטוש בחיפה. בחקירתו מסר מוראד כי נשלח לבצע את הפיגוע על ידי אחיו, מחמוד, ועל ידי עלי ציפורי. 12 באפריל – אחראי לשילוח המחבל המתאבד שהתפוצץ במסעדת וול-סטריט בקריית מוצקין. כתוצאה מהפיצוץ נפצעו 14 אזרחים. 16 באפריל – סמיר עא פתאח רדא טובאסי, שנעצר באום אל-פחם בדרכו לבצע פיגוע התאבדות, הודה בחקירתו כי עלי ספורי ומחמוד נורסי הם שגייסו אותו לביצוע הפיגוע. 7 באוקטובר – מחבל מתאבד התפוצץ בכניסה לקיבוץ שלוחות. כתוצאה מהפיגוע נהרג אזרח ישראלי. 28 באוקטובר – פיגוע הירי בחדרה – פיגוע ירי לעבר עוברי אורח בשוק בחדרה. כתוצאה מהירי נהרגו 4 נשים ונפצעו 34. 27 בנובמבר – פיגוע הירי בעפולה – פיגוע ירי תוך כדי תנועה מאזור התחנה המרכזית בעפולה לכיוון השוק. כתוצאה מהפיגוע נהרגו 2 אזרחים ו־48 נפצעו. 9 בדצמבר – מחבל מתאבד פוצץ את עצמו בתחנת האוטובוס בצומת הצ'ק פוסט לכיוון תל חנן. כתוצאה מהפיגוע נפצעו 29 אזרחים.
קוזיי גוניי

קוזיי גוניי (בטורקית: Kuzey Güney; מילולית: צפון דרום) היא סדרת דרמה טורקית וספין אוף של המיני-סדרה האמריקאית "Rich Man, Poor Man" משנת 1976. התסריטאים הם אצ'ה יורנץ' ומלק גנצ'ואולו. בסדרה מככב קיבאנץ' טטליטו בתור קוזיי טקינוגלו, בן חסר מנוחה של אופה איסטנבולי, שחוזר מהכלא ארבע שנים אחרי שהודה בפשע שביצע אחיו, גוניי. הסדרה עלתה לשידור ב-7 בספטמבר 2011, בערוץ הטורקי Kanal D. בישראל היא משודרת בערוץ ויוה פלוס. הסדרה כוללת 80 פרקים ושתי עונות. הסדרה מספרת את סיפורם של שני אחים - קוזיי וגוניי. קוזיי נועז ומרדני, חסר פחד וספונטני. גוניי הוא ההפך מקוזיי. הוא רגוע, סבלני, לא פועל מבלי לחשוב והוא תלמיד מעולה. הדבר היחיד שיש להם במשותף היא אהבתם לג'מרה. כשגוניי וג'מרה התאהבו, קוזיי נותר הרוס. באותו הלילה, התרחשה תאונת דרכים, בה היו מעורבים האחים, ונהרג בה אדם. למרות שגוניי נהג במכונית, קוזיי מקבל על עצמו את האשמה משום שהוא רוצה שיהיה לאחיו הגדול עתיד טוב. קוזיי נשלח לכלא ל-4 שנים. הסדרה נפתחת 4 שנים מאוחר יותר, כשקוזיי משתחרר מהכלא וחוזר למשפחתו ולחייו. אבל מהר מאוד הוא מבין שחייו לעולם לא יהיו אותו הדבר. קיבאנץ' טטליטו בתור קוזיי טקיאולו בורה גולסוי בתור גוניי טקיאולו אויקו קראייל בתור ג'מרה צ'אייק באדה אישצ'יל בתור באנו סינאנר, בתו של אטילה סינאנר. מוסטפא אבקיראן בתור "סמי" טקינוגלו, אופה, אביהם של קוזיי וגוניי. סמרה דינצ'ר בתור חנדן טקינוגלו, אמם של קוזיי וגוני, אשתו של סמי. זרין טקנידור בתור גולטן צ'אייק, אמה של ג'מרה. אונלסילבר בתור אטילה סינאנר, איש עסקים עשיר, אביה של באנו, הבוס של גוניי, מת בפרק 11. ריזה קוג'אולו בתור אלי גונטאי, סוחר בשוק פשפשים, חברו הטוב ביותר של קוזיי. צ'אדס אונור אוזטורק בתור באריש האקמן, אחיה למחצה של באנו. גוקסן אטש בתור ונוס טזרל, חברתו של באריש. האזר ארגוצ'לו בתור סימאי צ'נס, חברתו של קוזיי ומאוחר יותר אשתו. טורגאיי קאנטורק בתור פרהאט, האויב הגדול ביותר של קוזיי, אביו של קוזיי שכר אותו שיגן עליו כשהיה בכלא. מרבה בולוגור בתור זיינפ, בתו של בעל סטודיו צילום, חברת ילדות של צ'מרה, מעצבת אופנה מאיטליה שהופכת לחברתו של קוזיי. הלה סויגזה בתור אברו, אמם של באנו ובאריש, אשת עסקים עשירה שחוזרת מארצות הברית לאחר מותו של אטילה סינאנר. סרהאט טאומן בתור בוראק צ'טלצ'לה, בנו של אטילה סינאנר, אחיה למחצה של באנו. קאאן טסנר בתור שרף, בלש שמחפש את קוזיי בגלל שהוא רוצה להרוג את פרהאט. אתר האינטרנט הרשמי של קוזיי גוניי (בטורקית) "קוזיי גוניי", במסד הנתונים הקולנועיים IMDb (באנגלית) "קוזיי גוניי", במסד הנתונים הקולנועיים KinoPoisk (ברוסית) צפייה בסדרה מתוך אתר ויוה https://viva.walla.co.il/tvshow/2779352 #1lib1ref Kuzey Guney, Kanald
ג'ו גיאו

ג'ו גיאו (באנגלית: Joe Gyau; שם מלא: ג'וזף-קלוד גיאו; נולד ב-16 בספטמבר 1992 בטמפה, פלורידה, ארצות הברית) הוא כדורגלן אמריקאי המשחק בעמדת הקשר בסינסינטי מליגת ה-MLS. גיאו ערך בשנת 2014 שתי הופעות במדי נבחרת ארצות הברית. נולד בטמפה אשר בפלורידה שבארצות הברית, בהמשך גדל במרילנד. גיאו הוא דור שלישי לשחקני כדורגל, סבו, ג'וזף אגיימנג-גיאו היה בלם בנבחרת גאנה ואביו פיליפ היה חלוץ בנבחרת ארצות הברית. גיאו שיחק עד גיל 15 בקבוצת הילדים של בתסדה רואדראנרס ואז עבר עד גיל 17 לאקדמיה של IMG, לאחר מכן עבר לשחק בקבוצת הנוער של הופנהיים. באותה שנה עבר גיאו לשחקן בקבוצת המילואים של הופנהיים שם שיחק ב-56 משחקים וכבש תשעה שערים, לאחר שלא קיבל דקות בקבוצה הבוגרת עבר בהשאלה לסנט פאולי שם שיחק ב-15 משחקים בקבוצה הבוגרת ובקבוצת המילואים. לאחר שסיים את שנת ההשאלה בפאולי חזר להופנהיים שם הופיע לראשונה במשחק בונדסליגה בקבוצת הבוגרים של הופנהיים ב-26 באפריל במשחק מול איינטרכט פרנקפורט שם שיחק 21 דקות במשחק שנגמר בתוצאה 0-0. ב-30 ביוני 2014 עבר לקבוצת המילואים של בורוסיה דורטמונד. ב-24 בספטמבר 2014 הופיע לראשונה במדי הקבוצה הבוגרת של בורוסיה דורטמונד כאשר נכנס כמחליף בדקה ה-74 במשחק מול שטוטגרט שנגמר בתיקו 2-2. בינואר 2017 עבר גיאו לזוננהוף גרוסספאך מהליגה הגרמנית השלישית, שם שיחק עונה וחצי בקביעות, והבקיע שישה שערי ליגה ב-46 הופעות. בקיץ 2018 חתם גיאו בדיסבורג מהבונדסליגה השנייה. גיאו ערך 20 הופעות בעונת 2018/19 בהן הבקיע שני שערים, ולא הצליח למנוע את נשירת המועדון לליגה הגרמנית השלישית. בקיץ 2019 חתם גיאו בסינסינטי מליגת ה-MLS. גיאו נקרא לראשונה לסגל נבחרת ארצות הברית ב-11 בנובמבר 2012 אך לא שותף. גיאו הופיע לראשונה ב-3 בספטמבר 2014 במשחק של נבחרת ארצות הברית במשחק ידידות מול נבחרת צ'כיה כשעלה בהרכב. ג'ו גיאו, באתר Transfermarkt ג'ו גיאו, באתר Soccerway ג'ו גיאו, באתר WorldFootball.net ג'ו גיאו, באתר FootballDatabase.eu
בראד גוזאן

בראד גוזאן (באנגלית: Brad Guzan; נולד ב-9 בספטמבר 1984 באילינוי שבארצות הברית) הוא כדורגלן אמריקאי המשחק בעמדת השוער באטלנטה יונייטד ובעבר גם בנבחרת ארצות הברית. לאחר שנתיים בשיקגו פייר פרמייר מליגת הפיתוח USL, החליט גוזאן לחתום במועדון ה-MLS האמריקאי צ'יבאס ארצות הברית לאחר שנבחר בדראפט 2005. גוזאן שיחק בנבחרת ארצות הברית עד גיל 18 (נבחרת הנוער). ב-19 בפברואר 2006, הוא ערך את הופעת הבכורה שלו בנבחרת הבוגרת נגד נבחרת גואטמלה בכדורגל. ב-7 בנובמבר 2007, גוזאן נבחר לשוער השנה בליגת ה-MLS. ב-11 ביולי 2008, אסטון וילה סיכמה על דמי העברה של מיליון דולר עבור שוער צ'יבאס ארצות הברית. גוזאן היה השוער האמריקאי השני בשם בראד שחתם באסטון באותו קיץ אחרי בראד פרידל. גוזאן ערך את הופעת הבכורה שלו באסטון בספטמבר 2008 במסגרת גביע הפוטבול ליג, במשחק בית נגד ק.פ.ר. בטורניר גביע השלום 2009, אסטון ניצחה בכל משחק שגוזאן שיחק, כולל המשחקים נגד פורטו, יובנטוס ואטלנטה. בגמר נגד יובנטוס, הוא עזר לקבוצתו לנצח את האיטלקים לאחר שעצר שני פנדלים של וינצ'נצו יאקווינטה ואלסנדרו דל פיירו בקרב בעיטות העונשין. ב-27 באוקטובר 2007, גוזאן הציל 4 פנדלים במשחק אחד, הראשון בזמן המשחק הרגיל, ושלושה נוספים בקרב בעיטות עונשין נגד סנדרלנד באצטדיון האור בשלב 16 האחרונות בגביע הליגה. למרות ההופעה המרשימה, בראד פרידל החליף אותו בשער במשחק הגמר נגד מנצ'סטר יונייטד. ב-31 בדצמבר 2010, גוזאן הושאל להאל סיטי מהפוטבול ליג צ'מפיונשיפ למשך חודש. הוא ערך את הופעת הבכורה שלו בהאל ביום הראשון של שנת 2011 בהפסד 0–1 ללסטר סיטי. ב-25 בינואר 2011, הוא האריך את ההשאלה עד לסוף פברואר. בסך הכל, גוזאן ערך 11 הופעות במדי האל. ב-28 בפברואר, חזר גוזאן לאסטון וילה. ב-3 בדצמבר 2011, גוזאן ערך את הופעתו השנייה בפרמייר ליג במדי אסטון נגד מנצ'סטר יונייטד במקומו של שי גיבן הפצוע. בסוף עונת הפרמייר ליג 13–2012, גוזאן נבחר לשחקן המצטיין באותה עונה באסטון לאור תרומתו לקבוצה בהישארות בליגה הראשונה. ב-6 ביולי 2013, הוא חתם על חוזה לארבע שנים נוספות במועדון. ב-29 ביולי 2016 חתם לשנתיים במידלסברו. ב-26 בינואר 2017 חתם באטלנטה יונייטד מה-MLS. אסטון וילה סגנות גביע הפוטבול ליג : 2010 סגנות גביע ה-FA:‏ 2015 נבחרת ארצות הברית גביע הזהב של CONCACAF : גביע הזהב 2007 אישיים הרכב העונה ב-MLS: שנת 2007 שוער השנה בליגת ה-MLS: שנת 2007 מדיה וקבצים בנושא בראד גוזאן בוויקישיתוף בראד גוזאן, באתר Transfermarkt בראד גוזאן, באתר Soccerway בראד גוזאן, באתר BDFutbol בראד גוזאן, באתר WorldFootball.net בראד גוזאן, באתר National Football Teams בראד גוזאן, באתר FootballDatabase.eu
קיבאנץ' טטליטו

קיבאנץ' טטליטו (בטורקית: Kıvanç Tatlıtuğ; נולד ב-27 באוקטובר 1983) הוא שחקן ודוגמן טורקי שזכה בשני פרסי "פרפר הזהב" בקטגוריית השחקן הטוב ביותר. הוא גם זכה בתחרויות הדוגמן הטוב ביותר של טורקיה והדוגמן הטוב ביותר בעולם ב-2002. קיבאנץ' טטליטו נולד ב-27 באוקטובר 1983 בעיר אדנה שבטורקיה למשפחה מוסלמית. יש לו ארבעה אחים. פירוש השם קיבאנץ' הוא "גאווה" בטורקית וטטליטו הוא חיבור של המילים הטורקיות "טטלי" (tatlı - "מתוק") ו"טו" (tuğ - שלט אצולה של סמלים טורקיים ישנים). סבו וסבתו מצד אביו היו מהגרים מבוסניה והרצגובינה. אמו מאדירנה ואביו מאדנה. הוא אמר שהוא נולד והתחנך באדנה, ושלמשפחתו יש עסק מאפייה בעיר יותר ממאה שנים. הוא למד בתיכון הפרטי Yenice Çağ, שם הצטיין בכדורסל. בשל מחלתו של אביו, עברה המשפחה לאיסטנבול, כדי שאביו יוכל לקבל טיפול מתאים. באיסטנבול הוא הצטרף לקבוצת הספורט בשיקטאש (Beşiktaş) כשחקן כדורסל חובבני. טטליטו הנחה מספר תחרויות ומופעים. נקודת המפנה בקריירה שלו הייתה כשהוא כיכב בסדרה "Gümüş" בתור מהמט שדוגלו. הוא שיחק בסרט הקומדיה "Americans at the Black Sea" בבימויו של קרטל טיבט. הוא גם שיחק בסדרות אחרות כמו "Menekşe ile Halil" שבה הוא שיחק לצד סדף אפצ'י. בסדרה "אהבה אסורה", הוא חלק את התפקיד הראשי עם ברן סאאת. הוא זכה בפרס "פרפר הזהב" בקטגוריית השחקן הטוב ביותר בתפקיד ראשי עבור הופעתו ב"אהבה אסורה". טטליטו יצא עם אזרה אקין, מיס עולם של 2002, מ-2005 עד 2009, ועם השחקנית מלטם ג'ומבול מתחילת 2009 עד אוגוסט 2009. הוא יצא עם אידיל פירט, בתו של המיליונר אונדר פירט; עם זאת, הם נפרדו. טטליטו חזר לחברתו לשעבר אזרה אקין ב-2011, בינואר 2013 שניהם החליטו להיפרד באופן סופי אחרי שהם התעייפו ממערכת יחסים חוזרת בת 11 שנים. הוא סיפק את קולו של קן לגרסה המדובבת לטורקית של הסרט "צעצוע של סיפור 3". מ-2011, הוא מגלם את קוזיי טקינוגלו בסדרת הדרמה "קוזיי גוניי" שהסתיימה ביוני 2013, אך עלתה לשידור בישראל בספטמבר 2014. הוא גילם את המשורר מוזפר טאיפ אוסלו בסרט הדרמה "Kelebeğin Rüyası". ממרץ 2014 גילם את דמותו של סגן סאיט אמינוב בסדרת הטלוויזיה "שורה וסאיט" (Kurt Seyit ve Şura), אשר עלתה לשידור בישראל מ-5 ביולי 2015, לצדה של השחקנית פארה זיינפ אבדולה בתפקיד "שורה". 2002 - תחרות היופי הטורקית -מקום ראשון 2002 - תחרות היופי העולמית-מקום ראשון 2009-השחקן הטוב ביותר- אהבה אסורה מדיה וקבצים בנושא קיבאנץ' טטליטו בוויקישיתוף קיבאנץ' טטליטו, ברשת החברתית פייסבוק קיבאנץ' טטליטו, ברשת החברתית אקס (טוויטר) קיבאנץ' טטליטו, ברשת החברתית אינסטגרם קיבאנץ' טטליטו, במסד הנתונים הקולנועיים IMDb (באנגלית) קיבאנץ' טטליטו, באתר Rotten Tomatoes (באנגלית) קיבאנץ' טטליטו, במסד הנתונים הקולנועיים KinoPoisk (ברוסית) קיבאנץ' טטליטו העמוד הישראלי ברשת חברתית פייסבוק #1lib1ref Profile: Kıvanç Tatlıtuğ, May 18, 2009, 22dakika Kıvanç Tatlıtuğ and Azra Akın are on the road to marriage, October 30, 2012, Doyouknowturkey
פדרו

האם התכוונתם ל... מלכים בשם פדרו פדרו הראשון – אישים בשם זה פדרו השני – אישים בשם זה פדרו השלישי, מלך פורטוגל (1717–1786) פדרו השלישי, מלך אראגון (1240–1285) פדרו הרביעי – אישים בשם זה אישים אחרים פדרו הספרדי (המאה ה-13) – היה לוגיקן בימי הביניים פדרו רודריגס ("פדרו"; יליד 1987) – כדורגלן ספרדי איזבל פדרו ('יסכה קפלן'; 1934–2023) – הייתה אמנית ואשת מוסד ישראלית אישים ששמם הפרטי הוא פדרו סן פדרו
רשות מעברים יבשתיים

רשות מעברים יבשתיים (רמי"ם) היא גוף האחראי לריכוז ותיאום מדיניות משרד הביטחון במעברים היבשתיים בין ישראל לרשות הפלסטינית. הרשות פועלת לצד רשות שדות התעופה האחראית על מעברי הגבול הבינלאומיים, חברות הנמלים האחראיות על נמלי הים, משטרת ישראל האחראית על המעברים בעוטף ירושלים וצה"ל האחראי על המעברים הפנימיים ביהודה ושומרון. ביולי 2003 קבע מבקר המדינה שיש לקבוע ראייה אסטרטגית כוללת לעניין המעברים. בעקבות הדו"ח החליטה הממשלה ב-2005 להקים את מנהלת המעברים במטרה להעביר את האחריות על פעילות מעברי הגבול היבשתיים מצה"ל ולהציב בהם מאבטחים אזרחיים שיקבלו הוראות ממשרד הביטחון. המעברים הראשונים שעברו לניהול גופים אזרחיים שזכו במכרז משרד הביטחון היו מעבר שער אפרים ומעבר ארז. בראש המנהלת הוצב בצלאל טרייבר. ב-2007 התקבלה החלטת הקבינט המדיני-ביטחוני מס' 43/ב שהסדירה את אזרוח המעברים היבשתיים ובעקבותיה נוסדה הרשות ב-2009 כיחידת סמך במשרד הביטחון. הרשות אחראית על 16 מעברים, 14 מעברים בין ישראל ליהודה ושומרון ושני מעברים בין ישראל לרצועת עזה: לרצועת עזה: מעבר כרם שלום – מיועד למעבר סחורות, גז ודלק. ממוקם בסמוך לכרם שלום בדרום רצועת עזה. מעבר ארז – מוגדר כמעבר גבול וכולל ביקורת דרכונים באמצעות רשות ההגירה, כולל מתחם להולכי רגל ומתחם כלי רכב. ממוקם צפונית לרצועת עזה. ליהודה ושומרון (מצפון לדרום): מעבר גלבוע (ג'למה) – מעבר סחורות, מעבר הולכי רגל ומעבר כלי רכב. ממוקם על כביש 60, צפונית לג'נין. מעבר הבקעה – מעבר כלי רכב ומעבר סחורות. ממוקם על כביש 90 באזור מחולה בצפון בקעת הירדן. מעבר ריחן – מעבר סחורות, כלי רכב והולכי רגל. ממוקם מערבית לג'נין ובסמוך לריחן ולברטעה. מעבר שער אפרים – מעבר הולכי רגל ומעבר סחורות. ממקום בסמוך לשער אפרים. מעבר תאנים – מעבר כלי רכב והולכי רגל. ממוקם על כביש 557, מזרחית לאבני חפץ. מעבר אייל – מעבר הולכי רגל המיועד לפלסטינים בלבד. ממוקם מערבית לקלקיליה בסמוך לקיבוץ אייל. מעבר אליהו – מעבר מסחרי. ממוקם על כביש 55 בין אלפי מנשה לקרני שומרון, בסמוך לצד הדרומי של קלקיליה. מעבר חוצה שומרון – מעבר כלי רכב בלבד, מיועד לאזרחי ישראל, אזרחים זרים, דיפלומטים וארגונים בינלאומיים. ממוקם על כביש 5, אחרי מחלף שער שומרון. מעבר חשמונאים – מעבר כלי רכב והולכי רגל. ממוקם על כביש 446 בין מודיעין עילית לניל"י. מעבר מכבים – מעבר הולכי רגל המיועד לפלסטינים בלבד. במתחם קיים מעבר כלי רכב באחריות צה"ל. ממקום על כביש 443 בסמוך למודיעין-מכבים-רעות. מעבר הל"ה – המעבר ממוקם על ציר 367 בין עמק האלה לגוש עציון - דרומית מזרחית לבית שמש ודרומית מערבית לצומת גוש עציון ובית לחם. מעבר תרקומיא – מעבר סחורות, כלי רכב והולכי רגל. ממוקם על כביש 35, מזרחית לתרקומיא. מעבר מצודת יהודה – מעבר לכלי רכב המיועד לאזרחי ישראל, אזרחים זרים, דיפלומטים וארגונים בינלאומיים, וכן מעבר הולכי רגל המיועד לבני השבט הבדואי אבו קביטה בלבד. ממוקם בדרום הר חברון, בסמוך לבית יתיר. מעבר מיתר – מעבר הולכי רגל, כלי רכב ואגרגטים. ממוקם בדרום הר חברון, סמוך ליישוב מיתר. אתר האינטרנט הרשמי של רשות מעברים יבשתיים רשות המעברים היבשתיים במשרד הביטחון, סרטון באתר יוטיוב חיים לוינסון, גוף אחד אמור לתפעל את המחסומים - אך בפועל לא פחות מתשעה עושים זאת, באתר הארץ, 12 בנובמבר 2010
ספר השנה של דיני הנזיקין באירופה

ספר השנה של דיני הנזיקין באירופה (European Tort Law Yearbook) הוא ספר הרואה אור אחת לשנה ומאגד דוחות מדינתיים ומשווים על התפתחויות חשובות בתחום דיני הנזיקין באירופה בשנה החולפת. הספר הראשון בסדרה יצא בשנת 2002 ומאז הוא רואה אור ברציפות. את הספר מוציאים בצוותא שני מכוני מחקר אירופאיים מרכזיים המרכז האירופי לדיני נזיקין וביטוח והמכון לדיני נזיקין, שניהם שוכנים בווינה שבאוסטריה. עיקרי הדוחות מוצגים על ידי נציגי המדינות השונות בכנס שנתי שמתקיים באביב של כל שנה בווינה. העורכים הראשונים היו פרופ' הלמוט קוציול וד"ר ברברה שטיינינגר, אך קוציול סיים את כהונתו בשנת 2011 (ספר השנה של 2010). ככלל, הספר נועד להציג דוחות של מדינות אירופה. בין אלה נכללות חברות באיחוד האירופי ובאיגוד הסחר החופשי האירופי. חריג לכך הוא ישראל, אשר יוצגה בספר תחילה על ידי פרופ' ישראל גלעד ולאחר מכן על ידי פרופ' רונן פרי. דף הבית ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.